Document ID: 32007R1543

KOMISJONI MÄÄRUS (EÜ) nr 1543/2007,
20. detsember 2007,
millega muudetakse määrust (EÜ) nr 581/2004, millega kuulutatakse välja alaline pakkumismenetlus eksporditoetusteks seoses teatavate või liikidega, ja määrust (EÜ) nr 582/2004, millega kuulutatakse välja alaline pakkumismenetlus eksporditoetusteks seoses lõssipulbriga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõike 3 punkti b ja artiklit 14,
ning arvestades järgmist:
(1)
Komisjoni määruse (EÜ) nr 581/2004 (2) artikli 1 lõikega 1 ja komisjoni määruse (EÜ) nr 582/2004 (3) artikli 1 lõikega 1 on kuulutatud välja alaline pakkumine, et määrata kindlaks eksporditoetus teatavate piimatoodete eksportimiseks sihtkohtadesse, välistades teatavad kolmandad riigid ja territooriumid.
(2)
Kõnealuste sihtkohtade staatuse väärtõlgendamise vältimiseks on asjakohane eristada kolmandaid riike ja ELi liikmesriikide territooriume, mis ei ole ühenduse tolliterritooriumi osad.
(3)
Määruse (EÜ) nr 581/2004 artikli 2 lõikes 2 ja määruse (EÜ) nr 582/2004 artikli 2 lõikes 2 on sätestatud või ja lõssipulbri eksporditoetuste sertifikaatide pakkumiste taotlusperiood. Arvestades praegust piima- ja piimatooteturu olukorda, on komisjoni 27. septembri 2007. aasta määrusega (EÜ) nr 119/2007 (millega kehtestatakse erand määrusest (EÜ) nr 581/2004, millega kuulutatakse välja alaline pakkumismenetlus eksporditoetusteks seoses teatavate või liikidega, ja määrusest (EÜ) nr 582/2004, millega kuulutatakse välja alaline pakkumismenetlus eksporditoetusteks seoses lõssipulbriga) (4) kehtestatud 2007. aasta viimases kvartalis ainult üks pakkumiste taotlusperiood kuus.
(4)
Kuna olukord turul tõenäoliselt ei muutu, on asjatute haldusmenetluste ja -kulude vältimiseks otstarbekas kõnealune sagedus alates jaanuarist 2008 lõplikult vastu võtta.
(5)
Seepärast on vaja vastavalt muuta määrusi (EÜ) nr 581/2004 ja (EÜ) nr 582/2004.
(6)
Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 581/2004 muudetakse järgmiselt.
1.
Artikli 1 lõike 1 teine lõik asendatakse järgmisega:
„Esimeses lõigus osutatud tooted on ette nähtud ekspordiks kõikidesse sihtkohtadesse, välja arvatud järgmised riigid ja territooriumid:
a)
kolmandad riigid: Andorra, Püha Tool (Vatikani Linnriik), Liechtenstein ja Ameerika Ühendriigid;
b)
ELi liikmesriikide territooriumid, mis ei ole ühenduse tolliterritooriumi osad: Gibraltar, Ceuta, Melilla, Livigno ja Campione d’Italia omavalitsusüksused, Helgoland, Gröönimaa, Fääri saared ja need Küprose Vabariigi piirkonnad, mille üle Küprose Vabariigi valitsusel puudub tegelik kontroll.”
2.
Artikli 2 lõige 2 asendatakse järgmisega:
„2. Iga pakkumisperiood algab kuu teisel teisipäeval kell 13.00 (Brüsseli aja järgi) järgmiste eranditega:
a)
augustis algab pakkumisperiood kuu kolmandal teisipäeval kell 13.00 (Brüsseli aja järgi);
b)
detsembris algab pakkumisperiood kuu esimesel teisipäeval kell 13.00 (Brüsseli aja järgi).
Kui teisipäev on riigipüha, algab pakkumisperiood järgmisel tööpäeval kell 13.00 (Brüsseli aja järgi).
Iga pakkumisperiood lõpeb kuu kolmandal teisipäeval kell 13.00 (Brüsseli aja järgi) järgmiste eranditega:
a)
augustis lõpeb pakkumisperiood kuu neljandal teisipäeval kell 13.00 (Brüsseli aja järgi);
b)
detsembris lõpeb pakkumisperiood kuu teisel teisipäeval kell 13.00 (Brüsseli aja järgi).
Kui teisipäev on riigipüha, lõpeb pakkumisperiood eelmisel tööpäeval kell 13.00 (Brüsseli aja järgi).”
Artikkel 2
Määrust (EÜ) nr 582/2004 muudetakse järgmiselt.
1.
Artikli 1 lõige 1 asendatakse järgmisega:
„1. Alaline pakkumismenetlus avatakse selleks, et määrata kindlaks eksporditoetus komisjoni määruse (EMÜ) nr 3846/87 (5) I lisa 9. osas osutatud CN-koodi ex ex 0402 10 19 9000 alla kuuluvale vähemalt 25kilose netomassiga kottides ja kuni 0,5massiprotsendise lisatud piimavaba aine sisaldusega lõssipulbrile, mis on ette nähtud eksportimiseks kõikidesse sihtkohtadesse, välja arvatud järgmised riigid ja territooriumid:
a)
kolmandad riigid: Andorra, Püha Tool (Vatikani Linnriik), Liechtenstein ja Ameerika Ühendriigid;
b)
ELi liikmesriikide territooriumid, mis ei ole ühenduse tolliterritooriumi osad: Gibraltar, Ceuta, Melilla, Livigno ja Campione d’Italia omavalitsusüksused, Helgoland, Gröönimaa, Fääri saared ja need Küprose Vabariigi piirkonnad, mille üle Küprose Vabariigi valitsusel puudub tegelik kontroll.
2.
Artikli 2 lõige 2 asendatakse järgmisega:
„2. Iga pakkumisperiood algab kuu teisel teisipäeval kell 13.00 (Brüsseli aja järgi) järgmiste eranditega:
a)
augustis algab pakkumisperiood kuu kolmandal teisipäeval kell 13.00 (Brüsseli aja järgi);
b)
detsembris algab pakkumisperiood kuu esimesel teisipäeval kell 13.00 (Brüsseli aja järgi).
Kui teisipäev on riigipüha, algab pakkumisperiood järgmisel tööpäeval kell 13.00 (Brüsseli aja järgi).
Iga pakkumisperiood lõpeb kuu kolmandal teisipäeval kell 13.00 (Brüsseli aja järgi) järgmiste eranditega:
a)
augustis lõpeb pakkumisperiood kuu neljandal teisipäeval kell 13.00 (Brüsseli aja järgi);
b)
detsembris lõpeb pakkumisperiood kuu teisel teisipäeval kell 13.00 (Brüsseli aja järgi).
Kui teisipäev on riigipüha, lõpeb pakkumisperiood eelmisel tööpäeval kell 13.00 (Brüsseli aja järgi).”
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2007

Labels: 3
17